Tervetuloa Malmin kirjaston kielikahvilaan! Kielikahvilassa keskustelemme suomeksi kiinnostavista aiheista. Osaathan jo jonkin verran suomea? Kokoonnumme torstaisin klo 15-16. Ensimmäinen tapaaminen on 31.8.
Malmin kirjaston monitoimitilassa joka toinen keskiviikko klo 14-15 Keskiviikkokerhossa askarrellaan, taiteillaan, väkerretään, leikitään ja pidetään hauskaa yhdessä. 6.9., 20.9., 4.10., 18.10., 1.11., 15.11., 29.11. ja 13.12. Tervetuloa mukaan!
Keskiviikkokerho Malmin kirjaston monitoimitilassa joka toinen keskiviikko klo 14-15 Keskiviikkokerhossa askarrellaan, taiteillaan, väkerretään, leikitään ja pidetään hauskaa yhdessä.
Tule keskiviikkoisin kirjastolle pelaamaan ja askartelemaan! Kerran viikossa kirjastolla järjestetään iltapäiväohjelmaa koululaisille: pelattavana on lautapelejä ja Nintendo Switch ja lisäksi on vaihtelevasti askartelua tai muuta puuhaa.
Tule keskiviikkoisin koulun jälkeen kirjastolle pelaamaan ja askartelemaan!
Lorutuokioissa nautitaan riimeistä ja loruista. Tuokio on suunnattu vauvaikäisille huoltajineen, isommat sisarukset ovat tervetulleita mukaan. Ei ennakkoilmoittautumista, tervetuloa!
Lorutuokioissa nautitaan riimeistä ja loruista. Tuokio on suunnattu vauvaikäisille huoltajineen, isommat sisarukset ovat tervetulleita mukaan.
Kiinnostaako huovutus, kirjonta, tekstaus tai tuunaus? Tapanilan kirjaston askartelukerhossa tutustutaan erilaisiin askartelu- ja käsityötekniikoihin yhdessä teekupin äärellä. Tervetuloa näpräämään! Lisätietoja: anni.forselius@hel.fi Aikuisten askartelukerho kokoontuu joka kuun viimeisenä maanantaina klo 17-19: 28.8. Näkyvä paikkaus: opetellaan tapoja paikata vaatteita niin, että paikka saa näkyä. Voit tuoda oman paikattavan vaatteen tai tekstiilin mukaan halutessasi. 25.9.. Neulahuovutusta: tutustutaan neulahuovutukseen koristelutekniikkana. Voit tuoda oman villaisen vaatteen, kankaan, laukun ym ja huovutusvälineitä, jos sinulla on, tai kokeilla kerhon välineillä. 30.10. Heijastimet: askarrellaan heijastimia itselle tai lahjaksi. Voit ottaa mukaan omia heijastavia lankoja ym. 27.11. Jouluaskartelua: tehdään lehtileikkeistä joulukortteja, pakettikortteja, koristeita ja magneetteja. Et tarvitse mitään mukaan.
Kiinnostaako huovutus, kirjonta, tekstaus tai tuunaus? Tutustutaan erilaisiin askartelu- ja käsityötekniikoihin yhdessä teekupin äärellä.
Tule mukaan laulamaan lempilaulujasi! Laulamme yhdessä sekä suomeksi että ruotsiksi joka toinen perjantai klo 10-11, 1.9. alkaen. Kokoonnumme laulamaan pe 1.9., 15.9., 29.9., 13.10., 27.10., 10.11., 24.11. sekä 8.12. Etukäteisilmoittautumista ei tarvita. Tapahtuma on maksuton. Lämpimästi tervetuloa mukaan! Välkommen med! Lisätietoja: opera.tellus@gmail.com Yhteistyössä: Eläkeläiset ry:n Helsingin aluejärjestö, Keski-Helsingin musiikkiopisto, Musik- och kulturskolan Sandels, Opera Tellus, Svenska Pensionärsförbundet
Laulamme yhdessä sekä suomeksi että ruotsiksi joka toinen perjantai klo 10-11, 1.9. alkaen, läpi pimenevän syksyn ja alkutalven. Tervetuloa mukaan! Välkommen med!
Nylund-Wallenius Duo esittää eri maista ja aikakausilta peräisin olevaa musiikkia kitaroille sovitettuna. Tyylisuuntina ovat mm. argentiinalainen milonga ja tango, brasilialainen choro, baiou, frevo, samba ja bossanova. Mukana on myös tangoja Suomesta ja Etelä-Euroopasta sekä balladeja. Pekka Nylund tunnetaan monista jazz-, rock- ja etnomusiikkia esittävistä yhtyeistä, kuten Piirpauke, Jukka Gustavson Organ Fusion Band, Wigwam Revisited, Nefes ja Groovy Eldorado. Matti Wallenius on soittanut muun muassa Wimme-yhtyeessä, vieraillut useilla Rinneradion levyillä ja julkaissut musiikkiaan Tunto-yhtyeellään. Lisäksi hän on säveltänyt musiikkia näytelmiin ja tanssiteoksiin. Pekka Nylund – klassinen kitara, 12-kielinen kitara Matti Wallenius – klassinen kitara Nylund-Wallenius Duon keikka on osa kirjastokiertuetta. Kiertueen aikataulu: 7.9. klo 18 Rikhardinkatu 21.9. klo 18 Pasila 28.9. klo 18 Oulunkylä 5.10. klo 18 Myllypuro 26.10. klo 18 Malmi Vapaa pääsy. Tervetuloa! Malmin kirjasto
Nylund-Wallenius Duo esittää eri maiden ja aikakausien musiikkia kitaroille sovitettuna.
Tervetuloa vauvojen omaan tuokioon loruleikkimään, maistelemaan kirjoja ja viettämään leppoisasti aikaa yhdessä! Tuokioissa on vaihtuvia teemoja, mukaan voi tulla vaikka joka kerta tai silloin, kun vauvan rytmiin sopii. Tuokiot sopivat noin 4-14 kuukauden ikäisille oman aikuisen seurassa. Lisätietoa Suvilta suvi.vehmas@hel.fi. Koko syksyn teemat: 8.9. Loruleikkejä 22.9. Mustikassa! -sosemaalausta 6.10. Vauvojen luontokylpy (sään salliessa ulkona) 20.10. Loruja ja kirjavinkkejä pienille PERUTTU 3.11. Vauvojen luontokylpy (sään salliessa ulkona) PERUTTU 17.11. Värileikkejä ja musiikkia 1.12. Punastuu! -sosemaalausta 15.12. Pienet tontut liikkuu! Jouluiset lorut ja kahvittelua
Tervetuloa vauvojen omaan tuokioon Malmin kirjastoon!
Tapanilan kirjastossa kerran kuussa keskiviikkoisin klo 18.30-20. Lukupiirin vetäjänä toimii kirjailija, toimittaja Suvi Ahola. Tervetuloa mukaan! 23.8. Eleanor Catton: Valontuojat 20.9. Juha Itkonen: Kaikki oli heidän 18.10. Marina Lewycka: Traktorien lyhyt historia ukrainaksi 15.11. Johanna Sinisalo: Ennen päivänlaskua ei voi 13.12. Sally Rooney: Normaaleja ihmisiä Mahdolliset yhteydenotot sekä lukupiirin sähköpostilistalle liittymishalukkuuttaan voi kertoilla osoitteeseen tarja.vuorinne@hel.fi
Kaunolukupiirissä keskustellaan vapaamuotoisesti kotimaisesta ja käännetystä nykykirjallisuudesta. Tule mukaan vaihtamaan ajatuksia! Ennakkoilmoittautumista ei ole. Tapaamisessa käsiteltävän teoksen saat Malmin kirjastosta noin kuukautta ennen seuraavaa kertaa. Voit myös varata kirjan itse Helmet-verkkokirjastosta sinulle sopivaan noutokirjastoon. 19.9. Toni Morrison: Koti 17.10. Tove Ditlevsen: Lapsuus 21.11. Riitta Jalonen: Omat kuvat 19.12. Anni Kytömäki: Margarita Tervetuloa! Kuva: Maarit Hohteri
Tule mukaan vaihtamaan ajatuksia kiinnostavista kirjoista!
Musiikkipitoinen nukketeatterinäytelmä toteutetaan muovailuvahaesityksenä, jossa lavasteet ja nuket rakennetaan esityksen aikana. Näytelmä innostaa muovailemaan -vaikka ikioman Mata-Miin! Käsikirjoitus, lavasteet ja nuket Ilpo Mikkonen Ohjaus Teija Paananen, Musiikki Salla-Marja Hätinen/ Ilpo Mikkonen Esityksen kesto noin 30 min ja se perustuu Sanna Pelliccionen kirjaan. Esitys on ilmainen, ei ennakkoilmoittautumista. Ikäsuositus 2+
Musiikkipitoinen nukketeatterinäytelmä toteutetaan muovailuvahaesityksenä, jossa lavasteet ja nuket rakennetaan esityksen aikana
Tervetuloa Tapanilan kirjastoon ratkomaan pulmapelejä yksin tai porukalla! Haasta vaarisi Tetriksessä tai aktivoi aivojasi kiperien lautapelien parissa. Peli-illoissa ei ole ala- eikä yläikärajaa.Pelattavana on Tetris Effect (Nintendo Switch) valkokankaalla ja lautapeleinä esimerkiksi Katamino, RushHour ja IQ Puzzler. Pulmapeli-iltoja järjestetään klo 17-19 kerran kuussa maanantaisin: 11.9., 16.10., 13.11. ja 18.12. Kuva: Unsplash
Ratkotaan pulmapelejä yksin tai porukalla! Haasta vaarisi Tetriksessä tai aktivoi aivojasi kiperien lautapelien parissa.
Svengistä ei ole pulaa, kun maamme legendaarisin kansanmusiikkiyhtye JPP yhdistää voimansa jazzin puolelta paremmin tunnetun vibrafonisti Panu Savolaisen kanssa. Jazzimprovisointia sekä Unescon aineettoman kulttuuriperinnön luetteloonkin listattua kaustislaista viulunsoittoperinettä yhdistelevä ohjelmisto koostuu Panu Savolaisen tuoreempien sävellysten lisäksi niin JPP:n klassikkokappaleista kuin vuonna 2020 toteutusta Charlie Parker -ohjelmistostakin. Kesällä 2016 Sipoon Kalkkiranta Jazzeilla debyyttinsä saanutta ainutlaatuista kombinaatiota on kuultu mm. Kaustinen Folk Music Festivalilla, Flame Jazz Cruisella, Haapavesi Folkissa sekä Yle Radio 1:n radioimalla konserttitaltioinnilla. Panu Savolainen & JPP -kokoonpanon uusi albumi julkaistaan lokakuussa 2023. Vibrafonisti Panu Savolainen tunnetaan monipuolisena ja ilmaisuvoimaisena muusikkona ja säveltäjänä niin jazzin, klassisen kuin muunkin akustisen musiikin parissa. Suomalaisen musiikkimaailman tietoisuuteen hän nousi vuonna 2009 perustetun Herd-trionsa sekä erityisesti Herdin ja laulaja Aili Ikosen yhteisen Jazzbasilli-projektin myötä. Kolme albumia julkaisseen Herdin lisäksi Savolainen on johtanut mm. Toivo Kärjen 100-vuotisjuhlavuotta juhlistanutta Toivo-yhtyettään ja 2017 perustettua Panu Savolaisen Soivaa Trioa sekä esiintynyt mm. Helsingin kaupunginorkesterin, Sinfonia Lahden sekä UMO Helsinki Jazz Orchestran solistina. Suomalaisen kansanmusiikin uudistajana ja sanansaattajana jo yli 40 vuoden ajan toiminut JPP (ent. Järvelän Pikkupelimannit) perustettiiin 1982 suomalaisen pelimanniviulunsoiton pääkaupungissa Kaustisella. Viulusektion ohella kontrabassosta ja harmonista koostuvan yhtyeen musiikilliset juuret yltävät aina 1700-luvulle saakka ja ne ovat saaneet alkunsa Kaustisen Järvelän kylästä kotoisin olevan Järvelän suvun soittoperinteestä. Sen pohjalta oman yllätyksellisen tyylinsä luonut JPP on kiertänyt ahkerasti maailman mantereita ja julkaissut 11 albumia. Panu Savolainen, vibrafoni Mauno Järvelä, viulu Arto Järvelä, viulu Tommi Pyykönen, viulu Matti Mäkelä, viulu Timo Myllykangas, basso Timo Alakotila, harmoni ”Rajojen yli että heilahtaa – jazz ja kansanmusiikki sekoittuivat ihanasti” – Helsingin Sanomat ”Kaustinen kohtasi bebopin – vuoden yllättävin” – Aamulehti
Det svänger rejält när landets mest legendariska folkmusikband JPP förenar krafterna med vibrafonisten Panu Savolainen, mer känd från jazzsfärerna.
There will be no shortage of swing when Finland’s most legendary folk music ensemble JPP joins forces with vibraphonist Panu Savolainen, better known as a jazz musician.
Svengistä ei ole pulaa, kun maamme legendaarisin kansanmusiikkiyhtye JPP yhdistää voimansa jazzin puolelta paremmin tunnetun vibrafonisti Panu Savolaisen kanssa.
Kanteletaiteilija ja kuoronjohtaja Emma Kuntsi on rohkea ja ennakkoluuloton soolo- ja kamarimuusikko, jonka ohjelmisto keskittyy uuteen suomalaiseen kantelemusiikkiin. Kuoronjohtajana, säveltäjänä ja opettajana Kuntsi tarttuu lähes mihin tahansa genreen, säveltää ja sovittaa erityisesti kuoroille sekä opiskelee jatkuvasti jotain uutta. Kuntsi valmistui Taideyliopiston Sibelius-Akatemiasta klassisen musiikin osastolta musiikin maisteriksi keväällä 2016 opettajanaan MuT Eija Kankaanranta ja on sen jälkeen luonut uraa musiikin ja kulttuurin parissa monenlaisissa tehtävissä. Malmitalon joulun esityksessä Kuntsi tunnelmoi kanteleen kielin jouluisia ja talvisia sävelmiä Malmitalon aulassa. Vapaa pääsy!
Kanteletaiteilija Emma Kuntsi – Malmitalon joulu
Kanteletaiteilija ja kuoronjohtaja Emma Kuntsi on rohkea ja ennakkoluuloton soolo- ja kamarimuusikko, jonka ohjelmisto keskittyy uuteen suomalaiseen kantelemusiikkiin.